proxectonos/corpus_dominio_legal_administrativo_tmp huggingface dataset:
ORDE do 6 de novembro de 1998 pola que se modifica a Orde do 23 de xullo de 1998, pola que se establecen as medidas necesarias para a aplicación, na Comunidade Autónoma de Galicia, do programa de abandono voluntario e definitivo da producción leiteira.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 17/11/1998

O Real decreto 1486/1998, do 10 de xullo, sobre modernización e mellora da competitividade do sector lácteo estableceu, na súa disposición adicional terceira, un programa nacional de abandono voluntario, definitivo e indemnizado da producción leiteira para o período 1998/1999; diponse, no seu artigo 7.2º, que o prazo para a presentación das solicitudes de indemnización sería de dous meses a partir da publicación do programa de abandono no Boletín Oficial del Estado.
Ó abeiro do citado Real decreto 1486/1998, a Orde da consellería, do 23 de xullo de 1998, pola que se estableceron as medidas necesarias para a aplicación, na Comunidade Autónoma de Galicia, do programa de abandono voluntario e definitivo da producción leiteira (DOG nº 145, do 29 de xullo) dispuña, no seu artigo 3, parágrafo 3º, que o prazo de presentación de solicitudes para acollerse ó programa nacional de abandono durante o período 1998/1999 remataría o 12 de setembro de 1998.
Posteriormente, o Real decreto 1931/1998, do 11 de setembro (BOE nº 219, do 12 de setembro), ampliou o prazo de presentación de solicitudes, establecido no devandito Real decreto 1486/1998, polo que, por orde da Consellería de Agricultura, Gandería e Política Agroalimentaria do 14 de setembro de 1998 (DOG do 15 de setembro) se ampliou, tamén
o antedito prazo de presentación de solicitudes ata o 31 de outubro deste ano.
Mais, por Orde do 30 de outubro de 1998, do Ministerio de Agricultura, Pesca e Alimentación, volveuse amplia-lo devandito prazo de presentación de solicitudes ata o 30 de novembro do ano que corre, ademais de establecerse un prazo máximo para a xustificación do cumprimento de determinados requisitos, antes do aboamento da axuda por parte dos beneficiarios.
En consecuencia, de acordo co disposto no artigo 31.1º.3ª do Estatuto de autonomía de Galicia, e en uso das facultades que me confire a Lei 1/1983, do 22 de febreiro, reguladora da Xunta e do seu presidente,
RESOLVO:
Artigo único.-Modifícanse os artigos 3.3º e 8.1º da orde da Consellería de Agricultura, Gandería e Política Agroalimentaria, do 23 de xullo de 1998, pola que se establecen as medidas necesarias para a aplicación, na Comunidade Autónoma de Galicia, do programa de abandono voluntario e definitivo da producción leiteira, que quedan redactados do seguinte xeito:
«3.3º. O prazo de presentación rematará o 30 de novembro de 1998.
8.1º. No prazo de 2 meses desde a notificación da resolución de concesión da axuda e, en todo caso, antes do 31 de marzo de 1999, os beneficiarios deberán acreditar debidamente o cumprimento do seguinte:».
Disposición derradeira
Esta orde entrará en vigor o mesmo día ó da súa publicación no Diario Oficial de Galicia.
Santiago de Compostela, 6 de novembro de 1998.
Cástor Gago Álvarez
Conselleiro de Agricultura, Gandería
e Política Agroalimentaria
10283
RESOLUCIÓN do 5 de novembro de 1998 pola que se anuncia a adxudicación de dezaoito bolsas de colaboración en proxectos de investigación que se desenvolverán no Centro Ramón Piñeiro para a investigación en humanidades, convocadas por Orde do 24 de xullo de 1998 (DOG número 184, do 22 de setembro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/11/1998

Con base na proposta contida na acta da sesión celebrada o día 4 de novembro de 1998 pola comisión seleccionadora para a adxudicación de dezaoito bolsas de colaboración en diversos proxectos de investigación que se desenvolverán no Centro Ramón Piñeiro para a Investigación en Humanidades, segundo a convocatoria anunciada pola Consellería de Educación e Ordenación Universitaria no DOG nº 184, do 22 de setembro de 1998, e de conformidade co establecido na base sexta da referida orde de convocatoria, esta consellería
RESOLVE:
Primeiro.-Conceder dezaoito bolsas de colaboración para os distintos proxectos de investigación que se desenvolverán no Centro Ramón Piñeiro para a Investigación en Humanidades, segundo se detallan no anexo I á presente resolución.
Segundo.-De acordo co establecido na base segunda da convocatoria, a asignación mensual das bolsas ás que se refire o apartado anterior será de 122.000 pesetas mensuais, coa retención fiscal que corresponda, durante o período comprendido entre o 15 de novembro e o 31 de decembro de 1998.
Terceiro.-Contra esta resolución poderá interpoñerse recurso ordinario perante o conselleiro de Educación e Ordenación Universitaria, no prazo dun mes a partir do día seguinte ó da súa publicación.
Santiago de Compostela, 5 de novembro de 1998.
Manuel Regueiro Tenreiro
Director xeral de Política Lingüística
ANEXO I
Proxecto I: Cinematografía Galega.
Vázquez Aneiros, Aurora.
32634840W.
Proxecto II: Dimensións da Identidade Colectiva en Galicia.
Álvarez González, José Manuel.
44805577J.
Seijas Baranauskas, Ana Mª.
33295674T.
Proxecto III: Diccionarios de Literatura.
Domínguez Prieto, César Pablo.
29177943M.
Sobrino Freire, Iria.
32840104Z.
Proxecto IV: Construcción dun sintetizador texto-fala en galego.
Pérez Rey, Federico.
78797029H.
Proxecto V: Bibliografía da Literatura Galega.
Louzao Otero, Miguel.
33288640G.
Proxecto VI: Recuperación de textos poéticos e dramáticos galegos.
Beloso Gómez, Josefa.
36084589G.
Regueiro López, Natalia.
33329202V.
Proxecto VII: Diccionario da Fraseoloxía Galega.
Veiga Díaz, Mª Teresa.
33333314N.
Valiño Ferrín, Isabel.
44080192W.
Proxecto VIII: Corpus de Referencia do Galego Actual.
Ferreiro García, Susana.
44811350J.
Martínez Baleirón, Mónica María.
52930569W.
Porto Sánchez, Antonio.
32823354P.
Varela Pombo, Sonia.
79325750S.
Proxecto IX: Cantigas de Santa María vinculado ó Arquivo Galicia Medieval.
Rey Somoza, Antonio.
36083118M.
Proxecto X: Edición de documentos notariais manuscritos vinculados ó Arquivo Galicia Medieval.
Barreiro García, Mª del Carmen.
33796754W.
Pérez González, Mª del Carmen.
32631914C.
10286
ORDE do 9 de novembro de 1998 pola que se modifica a Orde do 19 de outubro de 1998, pola que se establecen medidas para o fomento de métodos de producción agrícola e gandeira compatibles coa protección do ambiente e a conservación do espacio natural.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 17/11/1998

A convocatoria de axudas para o fomento de métodos de producción agrícola e gandeira compatibles coa protección do ambiente e a conservación do espacio natural efectuouse por orde da Consellería de Agricultura, Gandería e Política Agroalimentaria do 19 de outubro de 1998 (DOG do 23 de outubro).
No parágrafo 2º do artigo 37 da antedita disposición especificábase que o prazo da presentación das solicitudes remataría o 15 de novembro de 1998, prazo que é necesario prorrogar para darlles tempo abondo ós interesados para que presenten as súas solicitudes.
En consecuencia, de acordo co disposto no artigo 30.1º.3 do Estatuto de autonomía de Galicia e en uso das competencias que me confiere a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Modifícase o parágrafo 2º do artigo 37 da orde da Consellería de Agricultura, Gandería e Política Agroalimentaria, do 19 de outubro de 1998, pola que se establecen medidas para o fomento de métodos de producción agrícola e gandeira compatibles coa protección do ambiente e a conservación do espacio natural, que queda redactado do seguinte xeito:
O prazo da presentación das solicitudes finalizará o 30 de novembro de 1998.
Disposición derradeira
Esta orde entrará en vigor o mesmo día ó da súa publicación no Diario Oficial de Galicia.
Santiago de Compostela, 9 de novembro de 1998.
Cástor Gago Álvarez
Conselleiro de Agricultura, Gandería e Política
Agroalimentaria
9731
ORDE do 13 de outubro de 1998 pola que se validan os estudios de lingua galega feitos no ensino secundario obrigatorio e no bacharelato polos correspondentes certificados dos cursos de iniciación e perfeccionamento de lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/11/1998

Coa implantación da nova estructura das ensinanzas primaria e secundaria, segundo o establecido na Lei orgánica de ordenación xeral do sistema educativo (LOXSE), faise necesaria unha adaptación normativa que permita a validación dos estudios de lingua galega feitos nos diferentes ciclos destas ensinanzas polos cursos de iniciación ou perfeccionamento, segundo corresponda, e que veña complementa-la lexislación anterior que non se adapta á actual estructura do ensino. En consecuencia,
DISPOÑO:
Artigo 1º
Validaráselle-lo curso de iniciación en lingua galega ós alumnos que teñan superado a área de lingua galega e literatura do primeiro ciclo da educación secundaria obrigatoria (ESO).
Artigo 2º
Validaráselle-lo curso de perfeccionamento:
a) Ós alumnos que teñan o título de graduado en educación secundaria obrigatoria coa área de lingua galega e literatura avaliada positivamente.
b) Ós alumnos que superasen as probas para a obtención do graduado en educación secundaria obrigatoria coa avaliación positiva da área de lingua galega e literatura.
c) Ós alumnos que superasen, polo menos, a materia de lingua galega e literatura dun curso do bacharelato.
Artigo 3º
Os correspondentes certificados de validación serán expedidos, logo da solicitude do/a interesado/a, polo secretario/a do centro onde o alumno cursou os seus estudios, co visto e prace do/a director/a, segundo o modelo que figura no anexo desta orde. No caso de alumnos que superen as probas para a obtención do graduado en educación secundaria obrigatoria, a correspondente validación expediraa a Inspección de Educación.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de outubro de 1998.
Celso Currás Fernández
Conselleiro de Educación e Ordenación
Universitaria
ANEXO
O/A secretario/a de ..., en virtude da Orde do 13 de outubro de 1998 (DOG nº... do ... de ... de 1998) que establece o procedemento para a validación de cursos de lingua galega, outorga a ... a validación do curso de (*)... de lingua galega, segundo a documentación arquivada nesta secretaría.
..., ... de ... de ...
Visto e Prace
O/A director/a
(*) Iniciación ou perfeccionamento.
10109
RESOLUCIÓN do 29 de outubro de 1998, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001081/1998, interposto por María del Pilar López Díaz e Xoán Babarro González e outros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/11/1998

Recibido escrito do presidente da Sala do Contencioso-Administrativo do Tribunal Superior de Xustiza de Galicia, polo que se admite o recurso contencioso-administrativo 01/0001081/1998, interposto por María del Pilar López Díaz, Xoán Babarro González e outros contra o Decreto 197/1998, do 25-6-1998, da Consellería de Educación e Ordenación Universitaria, sobre creación do instituto de educación secundaria nº 1 da Coruña.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e se emprazan para que poidan comparecer en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 29 de outubro de 1998.
Máximo García Serrano
Secretario xeral da Consellería de Educación
e Ordenación Universitaria
8229
ORDE do 13 de novembro de 1998 pola que se declara a alienabilidade do dereito de superficie do terreo sobre o que se construíu o campo de fútbol da Zapateira, situado na parroquia de San Vicente de Elviña, termo municipal da Coruña.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/11/1998

A Comunidade Autónoma de Galicia, en virtude do Real decreto 2434/1982, do 24 de xullo, sobre traspaso de funcións e servicios do Estado á Comunidade Autónoma de Galicia en materia de cultura
(BOE nº 235, do 1 de outubro), ten a titularidade do dereito de superficie constituído sobre o terreo no que se construíu o campo de fútbol da Zapateira, situado no termo municipal da Coruña.
O Concello de Coruña solicitou da Secretaría Xeral para o Deporte a cesión das citadas instalacións do campo de fútbol da Zapateira co fin de dedicalas a actividades deportivas.
A Secretaría Xeral para o Deporte informou favorablemente a cesión solicitada, o que implica, á vista do disposto no artigo 24 do Decreto 50/1989, do 9 de marzo, polo que se aproba o regulamento da Lei 3/1985, do 12 de abril, de patrimonio da Comunidade Autónoma de Galicia, a conformidade coa desafectación do dominio público do devandito inmoble.
Mediante decreto do Consello da Xunta de Galicia, do 12 de novembro de 1998, desafectouse do dominio público o antedito inmoble, logo do informe favorable da Secretaría Xeral para o Deporte.
Co obxecto de posibilita-la cesión do dito inmoble, requírese a previa declaración do seu alleamento, segundo o disposto nos artigos 24 da Lei 3/1985, do 12 de abril, do patrimonio da Comunidade Autónoma de Galicia e 60 do Decreto 50/1989, do 9 de marzo, polo que se aproba o regulamento para a execución da antedita lei.
En virtude do anteriormente exposto, po proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do dereito de superficie do terreo sobre o que se construíu o campo de fútbol da Zapateira, situado na parroquia de San Vicente de Elviña, termo municipal da Coruña e que se describe como segue:
Monte baixo rochoso, con algún labradío, que recibe as denominacións de Revolta, Gómez, Revolta de Maeda, Maeda, Revolta de Adentro, Castelo e Pedra das Meigas, situada na parroquia de San Vicente de Elviña, termo municipal da Coruña, dunha extensión superficial de dezaseis mil setenta e catro metros cadrados, que estrema ó norte, monte Da Revolta da Baieda e mais de José Rumbo García; ó sur, Juan Bermúdez Pan e Manuela Bermúdez Pan, muro en medio; ó leste, muro que separa do monte do Sr. Rostro, hoxe de José Rumbo García, outro de Juan Bermúdez Galán, hoxe tamén do citado Rumbo García e ó oeste, camiño público a Vilaboa, cerramento en medio.
O dito inmoble atópase inscrito no Rexistro da Propiedade nº 2 da Coruña, no libro 460, folio 260, predio número 35.156.
Santiago de Compostela, 13 de novembro de 1998.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería de Economía e Facenda
10267
RESOLUCIÓN do 16 de outubro de 1998, da Dirección Xeral de Centros e Inspección Educativa, pola que se lle autoriza ó centro privado San Roque de Vigo, a transformación dunha unidade de formación profesional de primeiro grao nun ciclo formativo de grao medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/11/1998

Examinada a solicitude formulada polo titular do centro privado San Roque de Vigo, que solicita a transformación dunha unidade de formación profesional de primeiro grao nun ciclo formativo de grao medio.
Vistos o Real decreto 1004/1991, de 14 de xuño, (BOE do 26), Real decreto 1487/1994, do 1 de xullo (BOE do 28), Real decreto 777/1998, do 30 de abril (BOE do 8 de maio), Orde do 7 de xaneiro de 1997 (DOG do 21), pola que se regula a adecuación das autorizacións dos centros privados de formación profesional de primeiro grao autorizados ou con clasificación definitiva e mailas dos centros de formación profesional de segundo grao homologados para implanta-los ciclos formativos de grao medio.
Considerando que a mencionada solicitude se axusta á lexislación vixente.
Esta dirección xeral, en virtude do establecido na disposición final primeira da referida Orde do 7 de xaneiro de 1997
RESOLVE:
Autoriza-la transformación dunha unidade de formación profesional de primeiro grao ó centro que no anexo se relaciona.
Contra esta resolución poderá interpoñer recurso ordinario perante o conselleiro de Educación e Ordenación Universitaria, no prazo dun mes a partir do día seguinte ó da súa publicación.
Santiago de Compostela, 16 de outubro de 1998.
Severino Somoza Gómez
Director xeral de Centros e Inspección Educativa
ANEXO
Provincia: Pontevedra.
Localidade: Vigo.
Centro: San Roque.
-1 unidade de FP1 da rama: Artes Gráficas; Profesión: Composición. Transfórmase en: 1 ciclo formativo de grao medio «Impresión en Artes Gráficas» da familia profesional de artes gráficas.
10257
CORRECCIÓN de erros.-Resolución do 22 de xullo de 1998, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, do convenio colectivo do sector da construcción.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/11/1998

Advertidos erros na publicación do convenio colectivo da construcción do ano 1998, da provincia da Coruña, feita no Diario Oficial de Galicia, número 179 do pasado 15 de setembro, cómpre face-las oportunas correccións:
-Na páxina 10.293, artigo 42º, onde di: «Artigo 42º.- Aviso de peche.», debe dicir: «Artigo 42º.-Aviso de cesamento.» e onde di: «Os avisos de peche, ...», debe dicir: «Os avisos de cesamento, ...».
-Na páxina 10.298, anexo I, táboa salarial, na columna de pluses debe figurar enriba de «Asistencia», a palabra: «Salariais» e enriba de «Distancia e transporte», a palabra: «Extrasalariais». No nivel II, na columna do mes, onde di: «178.880», debe dicir: «176.880».
-Na páxina 10.299, anexo III, as seguintes correc
cións:
-Debaixo de «Nº ....», debe figurar: «Data de expedición......»
-No mesmo anexo, máis abaixo, onde di: «Este documento ten unha validez de 15 días naturais contados desde a data da súa expedición pola Asociación Provincial de Empresarios de Construcción da Coruña APECCO», debe dicir: «Este documento ten unha validez de 15 días naturais contados desde a data da súa expedición. Expedido pola Asociación Provincial de Empresarios de Construcción da Coruña APECCO.»
-No anexo IV, páxina 10.300, artigo 6.2º, onde di: «... no artigo 86.6º...», debe dicir: «... no artigo 85.6º...».
9474
ORDE do 20 de outubro de 1998 pola que se conceden subvencións a escolas de música privadas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/11/1998

A Orde do 21 de xullo de 1998 (DOG do 8 de setembro) establece subvencións para escolas de música de titularidade privada e regula o procedemento para a súa concesión.
Valoradas as solicitudes e elevada proposta de concesión das ditas subvencións pola comisión constituída segundo o punto sétimo da orde de convocatoria, esta Consellería de Educación e Ordenación Universitaria,
DISPÓN:
Primeiro.-Concedérlle-las axudas, nas contías que se sinalan, ás escolas de música privadas que se relacionan no anexo I a esta orde.
Segundo.-Desestima-las solicitudes de subvención presentadas polas escolas que se relacionan no anexo II polas causas que se indican.
Terceiro.-Modifica-lo prazo de xustificación establecido no punto décimo primeiro da Orde do 21 de xullo de 1998, pola que se establecen as axudas e o procedemento para a súa concesión fixando novo prazo para a xustificación total da axuda ata o día 30 de novembro de 1998.
Cuarto.-Contra esta orde poderán os interesados interpor recurso contencioso-administrativo, perante a Sala do Contencioso-Administrativo do Tribunal
Superior de Xustiza de Galicia, no prazo de dous meses contados desde a publicación desta orde no Diario Oficial de Galicia.
Santiago de Compostela, 20 de outubro de 1998.
Celso Curras Fernández
Conselleiro de Educación e Ordenación Universitaria
ANEXO I
Denominación da escola
Contía da subvención
concedica/ptas.
Antas de Ulla
273.000
Allegro
273.000
Atlántida de Matamá
471.000
Beade
471.000
Bieito Blanco
471.000
Calo-Teo
471.000
Coppelia
471.000
Estudio
571.000
Guláns
371.000
Lalín
471.000
Presto Vivace
571.000
O Rosal
471.000
Samos
273.000
Visantoña
371.000
ANEXO II
Denominación da escola
Denegación da subvención/causa
Chantada
Non estar inscrita no Rexistro de Escolas de Música (punto segundo da orde de convocatoria)
Coruxo
Non estar inscrita no Rexistro de Escolas de Música (punto segundo da orde de convocatoria)
Mezquita, A
Non estar inscrita no Rexistro de Escolas de Música (punto segundo da orde de convocatoria)
Silleda
Non estar inscrita no Rexistro de Escolas de Música (punto segundo da orde de convocatoria)
Splemnis
Non estar inscrita no Rexistro de Escolas de Música (punto segundo da orde de convocatoria)
Vincios
Non estar inscrita no Rexistro de Escolas de Música (punto segundo da orde de convocatoria
9807
CORRECCIÓN de erros.-Decreto 290/1998, do 8 de outubro, polo que se aceptan as cesións a título gratuíto á Comunidade Autónoma de Galicia de dous terreos de 3.804,29 e 488,52 m, situados no lugar de monte Vizocas, termo municipal do Grove (Pontevedra), para a construcción dun edificio de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 11/11/1998

Advertidos erros no Decreto 290/1998, do 8 de outubro, publicado no Diario Oficial de Galicia nº 209 do mércores, 28 de outubro de 1998, cómpre face-las seguintes correccións:
No parágrafo terceiro, liña cuarta, da parte expositiva, onde di: «... e o Concello de Ordes, ...»; debe dicir: «... e o Concello do Grove, ...».
9861
RESOLUCIÓN do 30 de xullo de 1998 pola que se convocan unhas xornadas sobre detención policial.
ACADEMIA GALEGA DE SEGURIDADE — III. OUTRAS DISPOSICIÓNS — 20/08/1998

Dentro dos programas de actividades que a Academia Galega de Seguridade ten previsto realizar no ano 1998, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre Detención policial,que deberán desenvolverse conforme as seguintes bases:
1. Obxectivos: as xornadas teñen por obxectivo dota-los membros dos corpos e forzas de seguridade dos coñecementos teórico-prácticos que lles poidan ser útiles no desempeño posterior da súa profesión.
2. Destinatarios: as xornadas van dirixidas ós membros dos corpos e forzas de seguridade.
3. Inscrición: a inscrición dos participantes será totalmente gratuíta.
4. Prazas: o número de prazas que se ofertan é de 80.
5. Solicitudes:
a) O persoal que desexe participar nestas xornadas deberá presentar, cuberta a máquina ou con letra moi clara a instancia que figura no anexo.
b) O prazo para a presentación de instancias rematará o día 30 de setembro de 1998 ás 14 horas.
c) As instancias deberán enviarse á sede da Academia Galega de Seguridade situada na avenida da
Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
6. Datas: as xornadas celebraranse durante os días 8 e 9 de outubro de 1998. O horario será en xornada de mañá (9.30 h.-14 h.) e tarde (16.30 h.-20 h.) o día 8, e en sesión de mañá o día 9.
7. Relación de admitidos: a relación de admitidos publicarase o día 2 de outubro de 1998 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
8. Lugar: salón de actos da Academia Galega de Seguridade, sito na avenida da Cultura, s/n, no Concello da Estrada.
9. Certificado de participación: ó remate das xornadas entregaráselle un certificado de asistencia a aquelas persoas que acrediten a súa participación continuada a elas.
10. Modificacións: a Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 30 de xullo de 1998.
Juan José Fariñas-Ferro Rodríguez
Director xeral da Academia Galega de Seguridade
7656
RESOLUCIÓN do 30 de xullo de 1998 pola que se convocan unhas xornadas sobre transporte de mercadorías perigosas.
ACADEMIA GALEGA DE SEGURIDADE — III. OUTRAS DISPOSICIÓNS — 20/08/1998

Dentro dos programas de actividades que a Academia Galega de Seguridade ten previsto realizar no ano 1998, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre Transporte de mercadorías perigosas, que deberán desenvolverse conforme as seguintes bases:
1. Obxectivos: as xornadas teñen por obxectivo dota-los membros dos corpos e forzas de seguridade dos coñecementos necesarios que lles sexan útiles no desempeño posterior da súa profesión.
2. Destinatarios: as xornadas van dirixidas ós membros dos corpos e forzas de seguridade.
3. Inscricións: a inscrición dos participantes será totalmente gratuíta.
4. Prazas: o número de prazas que se ofertan é de 80.
5. Solicitudes:
a) O persoal que desexe participar nestas xornadas deberá presentar, cuberta a máquina ou con letra moi clara a instancia que figura no anexo.
b) O prazo para a presentación de instancias rematará o día 26 de outubro de 1998, ás 14 horas.
c) As instancias deberán enviarse á sede da Academia Galega de Seguridade situada na avenida da
Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
6. Datas: as xornadas celebraranse durante os días 4 e 5 de novembro de 1998.
O horario será en xornada de mañá (9.30 h.-14 h.) e tarde (16:30 h.-20 h.) o día 4, e en sesión de mañá o día 5.
7. Relación de admitidos: a relación de admitidos publicarase o día 30 de outubro de 1998 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
8. Lugar: salón de actos da Academia Galega de Seguridade, sito na avenida da Cultura, s/n, no Concello da Estrada.
9. Certificado de participación: ó remate das xornadas entregaráselle un certificado de asistencia a aquelas persoas que acrediten a súa participación continuada a elas.
10. Modificacións: a Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 30 de xullo de 1998.
Juan José Fariñas-Ferro Rodríguez
Director xeral da Academia Galega de Seguridade
7492
RESOLUCIÓN do 31 de xullo de 1998, da Dirección Xeral de Centros e Inspección Educativa, pola que se resolve provisionalmente a convocatoria de axudas económicas para o curso 1998-1999 a unidades que escolaricen alumnos de educación infantil de 4 ou 5 anos en centros docentes privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/08/1998

A Orde do 5 de maio de 1998 (DOG do 10 de xuño) establece o regulamento para a concesión de axudas económicas para o curso 1998-1999 a unidades que escolaricen alumnos de educación infantil de 4 ou 5 anos en centros docentes privados.
Vistos os informes emitidos polas correspondentes comisións provinciais e tendo en conta o punto décimo primeiro da referida Orde do 5 de maio de 1998, esta dirección xeral
DISPÓN:
Primeiro.-Resolver provisionalmente a convocatoria de axudas económicas para o curso 1998-1999,
concedendo as que se indican no anexo da presente resolución.
Segundo.-Os titulares dos centros que figuran no anexo desta resolución remitiranlle ó Servicio de Inspección da delegación provincial correspondente, entre o 15 e o 30 de setembro de 1998, certificación do número de alumnos definitivamente escolarizados en cada unha das unidades subvencionadas. O Servicio de Inspección, feitas as oportunas comprobacións, remitiralle, antes do 10 de outubro de 1998 e xunto co seu informe, á Dirección de Centros e Inspección Educativa a devandita certificación.
Terceiro.-Á vista das certificacións e dos informes sinalados no punto anterior, esta dirección xeral formularalle ó conselleiro de Educación e Ordenación Universitaria a proposta de resolución definitiva que, unha vez aprobada, se publicará no Diario Oficial de Galicia.
Cuarto.-Contra a presente resolución poderá interporse recurso ordinario perante o conselleiro de Educación e Ordenación Universitaria, no prazo dun mes contado desde o día seguinte ó da súa publicación no Diario Oficial de Galicia.
Santiago de Compostela, 31 de xullo de 1998.
Severino Somoza Gómez
Director xeral de Centros e Inspección Educativa
7783
ACORDO polo que se nomea xerente do Consello da Cultura Galega a Antonio Montero Carro.
CONSELLO DA CULTURA GALEGA — II. AUTORIDADES E PERSOAL — 17/08/1998

En cumprimento do que dispón o artigo 7 i) do Regulamento de réxime interno do Consello da Cultura Galega, o Pleno, na sesión ordinaria que tivo lugar o día 1 de xuño de 1998, acordou nomear xerente do Consello da Cultura Galega a Antonio Montero Carro.
Santiago de Compostela, 29 de xullo de 1998.
Carlos Casares Mouriño
Presidente do Consello da Cultura Galega
7709
RESOLUCIÓN do 28 de xullo de 1998 pola que se convoca un curso avanzado de equipos de protección respiratoria e utilización de cordas guía.
ACADEMIA GALEGA DE SEGURIDADE — III. OUTRAS DISPOSICIÓNS — 17/08/1998

Dentro dos programas de actividades que a Academia Galega de Seguridade ten previsto realizar no ano 1998 e conforme as funcións atribuídas pola Lei 4/1992, do 9 de abril, de creación da Academia Galega de Seguridade, a formación dos bombeiros é unha das tarefas encomendadas á devantida academia.
Con base no anterior anúnciase a celebración dun curso avanzado de equipos de protección respiratoria e utilización de cordas guía, que deberá desenvolverse conforme as seguintes bases:
1. Obxectivos: actualización de coñecementos do EPR, procedementos operativos de posta en marcha e seguridade relativa a el e utilización de cordas guía.
2. Destinatarios: o curso vai dirixido ós membros dos corpos de bombeiros da Comunidade Autónoma de Galicia.
3. Prazas: o número de prazas ofertadas será de 16.
4. Inscrición: a inscrición dos participantes será totalmente gratuíta.
5. Solicitudes:
-As persoas que desexen participar nestes cursos deberán presentar, cuberta a máquina ou con letra moi clara, a instancia que figura no anexo.
-O prazo para a presentación de instancias rematará o día 19 de outubro, ás 14 horas.
-As instancias deberán vir asinadas polo xefe do cadro de persoal e seladas, isto será requisito indispensable para ser admitido no curso; o incumprimento deste requisito levará consigo a non admisión ó devandito curso.
-As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
6. Contido e duración: o curso terá unha duración de 35 horas lectivas, e nel trataranse, entre outros, os seguintes temas:
-Fisioloxía da respiración.
-Toxicidade. Protección das vías respiratorias. Termopatías asociadas ó uso dos EPR.
-Descrición do EPR.
-Descrición da corda guía, utilización.
-Descrición da táboa de control de EPR.
-Orientación, busca, rescate e localización do foco.
7. Datas: o curso celebrarase do 2 ó 6 de novembro. O horario será o seguinte:
Mañá: de 10 a 13.30 horas.
Tardes: de 15.30 a 19 horas.
8. Relación de admitidos: a relación de admitidos publicarase o día 23 de outubro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00  21.
9. Lugar: no centro de formación de Seganosa, sito na parroquia de Alxén, s/n, en Salvaterra de Miño (Pontevedra).
10. Certificado de asistencia: ó remate dos cursos entregaráselles un certificado de asistencia a aquelas persoas que acrediten a súa participación continuada nel.
11. Modificacións: a Academia Galega de Seguridade poderá modifica-lo desenvolvemento do curso para adapta-lo ás necesidades da Administración e ás continxencias que poidan xurdir.
Santiago de Compostela, 28 de xullo de 1998.
Juan José Fariñas-Ferro Rodríguez
Director xeral da Academia Galega de Seguridade
7495
ORDE do 24 de xullo de 1998 pola que se fixan os prezos de inscrición para o congreso Talleres 98: Materia e Conservación, que levará a cabo a Consellería de Cultura, Comunicación Social e Turismo no mes de setembro de 1998.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/08/1998

Dando cumprimento ó disposto na Lei 13/1991, do 9 de decembro, procede regula-los prezos de inscrición para a asistencia ó congreso Talleres 98: Materia e Conservación, que levará a cabo a Consellería de Cultura, Comunicación Social e Turismo.
A Lei 13/1993, que regula as taxas, prezos e exaccións, dispón no seu artigo 6 que a contía destes será acordada por orde da consellería correspondente, logo do informe favorable da Consellería de Economía e Facenda. Por todo isto,
DISPOÑO:
Artigo único.
1. As tarifas esixibles polo prezo privado 36.29.00 «Cursos, xornadas e seminarios, como contraprestación polos servicios de impartición do congreso xestionado pola Dirección Xeral de Patrimonio Cultural», son as que se fixan no anexo a esta orde e xestionaranse de acordo co disposto na normativa vixente en materia de prezos privados.
2. Estes prezos entenderanse, se é o caso, con IVE incluído.
Disposición derradeira
Facúltase o director xeral de Patrimonio Cultural para dictar, no ámbito das súas competencias, as resolucións precisas para o desenvolvemento desta orde.
Santiago de Compostela, 24 de xullo de 1998.
Jesús Pérez Varela
Conselleiro de Cultura, Comunicación Social
e Turismo
ANEXO
A inscrición no congreso Talleres 98: Materia e Conservación terá dúas tarifas:
1. Contía que deberán paga-las persoas que acrediten ter realizados ou estar realizando estudios no curso académico 1997-1998, en calquera das universidades españolas:
Contía por persoa: 15.000 pesetas.
2. Contía que deberán paga-las persoas que non se atopen nas circunstancias anteriores:
Contía por persoa: 25.000 pesetas.
6854
RESOLUCIÓN do 4 de agosto de 1998, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da corrección de erros do convenio colectivo do sector da carpintería de ribeira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/08/1998

Vista a publicación do texto do convenio colectivo do sector de carpintería de ribeira da provincia de Pontevedra, asinado unicamente en castelán, no DOG nº 130, do 8 de xullo, advertiuse un erro de transcrición, pois o artigo 19.4º mantén a mesma redacción que no convenio de 1997, que establece a paga en 24 días e non fai referencia ó devengo. Procede, pois, evectua-las seguintes correccións:
4º.-Onde dí: «vintecatro días» debe dicir: «vintecinco días (25)». Ademais hai que engadir no artigo
19.4º o seguinte: «O devengo da paga de marzo será do 1 de marzo ó 28 de febreiro».
A teor do disposto no artigo 105.2º da Lei 30/1992, do 26 de novembro, esta delegación provincial da consellería de Xustiza, Interior e Relacións Laborais
ACORDA:
Rectifica-lo erro material producido na publicación do devandito convenio colectivo, na forma explicitada, publicándose a presente resolución no DOG con comunicación ás partes.
Vigo, 4 de agosto de 1998.
Francisco Ramón Hermo Rey
Delegado provincial en funcións de Pontevedra
7822
CORRECCIÓN de erros.-Resolución do 18 de maio de 1998 pola que se ordena a publicación do acordo do Consello da Xunta de Galicia do 15 de maio de 1998, pola que se modifica a relación de postos de traballo dos servicios centrais da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/08/1998

Advertidos erros na citada resolución publicada no Diario Oficial de Galicia nº 95, do 20 de maio de 1998, cómpre efectua-las seguintes correccións:
-Na páxina 5.530, no posto co código FA.C02.00.000.15770.052, na columna «titulación académica», debe figura-lo código «2062».
-Na páxina 5.531, no posto co código FA.C02.00.001.15770.025, na columna «grupo», debe figurar «A, B».
-Na páxina 5.533, nos postos con códigos FA.C04.00.002.15770.021, FA.C04.00.002.15770.022, FA.C04.00.002.15770.023, FA.C04.00.002.15770.024, FA.C04.00.002.15770.025, FA.C04.00.002.15770.026, FA.C04.00.002.15770.027 e FA.C04.00.002.15770.028, na columna «complemento específico», debe figurar «897.012».
-Na páxina 5.534, despois do centro de destino «Tive (Santiago de Compostela)» e antes do centro de destino «Servicio Galego de Promoción da Igualdade do Home e da Muller», debe figura-la expresión «persoal laboral».
-Na páxina 5.534, no posto con código FA.C02.00.002.15770.085, na columna «vacante», debe figurar «Non» e no posto con código FA.C03.00.001.15770.027, na columna «vacante» debe figurar «Si».
-Na páxina 5.535, no posto con código FA.C06.00.201.15770.001, na columna «plus de convenio», debe figurar «930.288».
-Na páxina 5.535, ó final debe engadirse: «(C).-Poderán acceder as categorías 1, 4, 5, 6, 7, 8, 17, 21, 25, 26, e 30 do grupo II do III convenio colectivo único da Xunta de Galicia.
7340
RESOLUCIÓN do 25 de agosto de 1998, da Dirección Xeral da Función Pública, que modifica a do 13 de agosto de 1998 e amplía o prazo de presentación de solicitudes para a elaboración das listas reguladas no Decreto 89/1997, do 10 de abril.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/08/1998

Por Resolución do 13 de agosto de 1998, da Dirección Xeral da Función Pública (publicada no DOG nº 162, do 21 de agosto) ábrese o prazo de presentación de solicitudes para a elaboración das listas reguladas no Decreto 89/1997, do 10 de abril. Constatada a existencia dalgúns erros no texto da citada resolución, cómpre efectua-las seguintes modificacións:
Primeiro.-Na páxina 9.593, base 6.3, onde di: «Todo isto unha vez que se esgoten ou non poidan utilizarse as listas para o corpo ou escala que figura no anexo I desta convocatoria e que foron elaboradas de acordo co Decreto 252/1996, do 14 de xuño,...»; debe dicir: «Todo isto unha vez que se esgoten ou non poidan utilizarse as listas para o corpo ou escala que figura no anexo I desta convocatoria e que foron elaboradas de acordo co Decreto 252/1992, do 30 de xullo,...».
Segundo.-Na mesma páxina, anexo I, onde di: «Requisitos: carné de conducir (A e B)», debe dicir: «Requisitos: título de capataz forestal e carné de conducir (A-2 e B-1)».
Terceiro.-O prazo de presentación das solicitudes establecido na base 3.2 da convocatoria compútase a partir do día seguinte á publicación desta resolución no DOG.
Santiago de Compostela, 25 de agosto de 1998.
Joaquín López-Rúa Soler
Director xeral da Función Pública
7906
CORRECCIÓN de erros.-Orde do 7 de agosto de 1998 pola que se convocan e se aproban as bases que rexen a convocatoria de bolsas para a realización de teses doutorais en temas de investigación mariña.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 26/08/1998

Advertido erro na devandita orde publicada no DOG nº 161, do xoves, 20 de agosto de 1998, cómpre face-la oportuna corrección:
-Na páxina 9.564, columna esquerda, apartado d), onde di: «...o requisito establecido na base terceira.», debe dicir: «...requisito estabecido na base terceira.d)».
7073
RESOLUCIÓN do 14 de xullo de 1998, da Delegación Provincial de Ourense, pola que se dispón a inscrición e a publicación da acta levantada pola comisión mixta paritaria do convenio colectivo de ámbito provincial do sector de siderometal e talleres de reparación de vehículos de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/08/1998

Visto o texto da acta levantada pola comisión mixta paritaria do convenio colectivo do sector de siderometal e talleres de reparación de vehículos (código nº 3200305) de Ourense, publicado no BOP nº 142 do 23-6-1998, co fin de corrixi-lo artigo 38 do citado texto, con entrada nesta delegación provincial , subscrito en representación da parte económica, pola Asociación Provincial de Talleres de Reparación de Vehículos de Ourense, e, da parte social, polas centrais sindicais, CCOO, UGT e CIG, na xuntanza celebrada o día 3-7-1998, e, de conformidade co disposto no artigo 90.2º e 3º, do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no rexistro de convenios colectivos desta delegación provincial, con notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación desta delegación.
Terceiro.-Dispoñe-la súa publicación no Diario Oficial de Galicia.
Ourense, 14 de xullo de 1998.
José Lage Lage
Delegado provincial de Ourense
Reunida a comisión mixta paritaria do convenio colectivo de siderometalurxia da provincia de Ourense e observando que neste convenio, recentemente asinado, no artigo 38, permisos e licencias, non figura por error: por consulta médica, o tempo necesario con xustificación.
Acordamos, engadir no citado artigo o dito texto e remiti-lo presente acordo á delegación provincial da Consellería de Xustiza, Interior e Relacións Laborais para a súa posterior publicación no BOP.
Ourense, 3 de xullo de 1998.
7384
RESOLUCIÓN do 9 de xullo de 1998, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa Estacionamientos y Servicios, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/08/1998

Visto o expediente da revisión salarial do convenio colectivo para a empresa Estacionamientos y Servicios, S.A., que tivo entrada nesta delegación provincial o día 8-7-1998, subscrito en representación da parte económica pola representación da empresa, e da parte social, polos delegados de persoal, con data do 15-5-1998, de conformidade co disposto na disposición adicional 2ª do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que existe nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 9 de xullo de 1998.
Antonio Coello Bufill
Delegado provincial de Pontevedra
Acta de acordo final.
Representación social: Juan Lago Vilanova.
Representación empresarial: Ernestro Rodríguez Comesaña.
Na cidade de Vigo, ás 11 horas do día 15-5-1998, reúnese nos locais da empresa Estacionamientos y Servicios, S.A., a comisión negociadora do convenio, co obxecto de dar cumprimento, coa aprobación das partes, á actualización das táboas salariais:
Despois de diversas deliberacións, as partes acordan:
1. Aproba-las táboas salariais para o ano 1998, nun 2,5%.
2. A vixencia das ditas táboas estenderase do 1 de xaneiro de 1998 ó 31 de decembro de 1998.
3. As táboas do ano 1998 enténdense como provisionais, e deberán regularizarse ó final do ano co IPC real do dito ano máis un punto.
4. Dar traslado deste acordo á autoridade laboral para o seu rexistro e publicación no BOP.
Sen máis asuntos que tratar, dáse por rematada a reunión, asinando os presentes en proba de conformidade.
Táboa salarial do persoal adscrito ó servicio de retirada, depósito e custodia de vehículos, contedores, indebidamente ou defectuosamente estacionados, parados ou depositados na vía pública do termo municipal de Vigo
Vixencia desde o 1 de xaneiro de 1998 ó 31 de decembro de 1998 (provisionais).
Categoría
Salario
base
365 días
Plus
asistencia
274 días
Plus
transporte
274 días
Pagas
extras
Vera./Nadal
Bruto
anual
Encargado
4.141
80
300
124.230
1.864.045
Conductor
2.935
80
300
88.050
1.351.495
Controlador Dep.
2.888
80
300
86.640
1.331.520
Aux. administrativo (mensual)
86.634
2.400
7.480
86.634
1.331.436
7068
RESOLUCIÓN do 30 de xuño de 1998 pola que se fai pública a addenda ó convenio de apoio financeiro para a renovación da flota galega subscrito con distintas entidades financeiras o día 21 de maio de 1996.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 12/08/1998

Con data do 30 de xuño de 1998, o Instituto Galego de Promoción Económica (Igape) e as entidades financeiras asinaron unha addenda ó convenio de apoio financeiro para a renovación da flota galega, asinado o 21 de maio de 1996 e modificado o 26 de decembro de 1997, co obxecto de prorroga-lo prazo para a resolución dos expedientes de axuda financeira presentados ó abeiro deste.
En virtude do exposto, de conformidade coa Lei 5/1992, do 10 de xuño, de creación do Igape e o seu regulamento, aprobado polo Decreto 317/1992, do 12 de novembro, e en virtude das facultades que teño conferidas,
RESOLVO:
En cumprimento do disposto no artigo 78 da Lei 22/1992, do 11 de outubro, de réxime financeiro e presupostario de Galicia, co obxecto de darlle unha
adecuada difusión, faise público o texto da addenda ó convenio, que figura como anexo I, e relación de entidades que a susbcribiron, que figura no anexo II.
Santiago de Compostela, 30 de xuño de 1998.
José Antonio Orza Fernández
Presidente do Instituto Galego de Promoción
Económica
ANEXO I
Addenda ó convenio de apoio financeiro para a renovación da flota galega asinado entre o Igape e as entidades financeiras, o 21 de maio de 1996.
O convenio, asinado entre o Igape e as entidades financeiras o 21 de maio de 1996, co obxecto de establecer unha liña de apoio financeiro para a renovación da flota galega, modificado pola addenda con data do 26 de decembro de 1997, establece que o prazo de vixencia para a concesión e formalización das operacións de subsidiación solicitadas en prazo remata o 30 de xuño de 1998.
Dado que a carga de traballo dos estaleiros seleccionados polos armadores para a construcción dos barcos imposibilita a formalización das operacións de préstamo no prazo establecido, convense, de mutuo acordo entre o Igape e as entidades finan
ceiras, en subscribi-la presente addenda ó convenio asinado o 21 de maio de 1996 coas seguintes:
Cláusula única.-Modifícase a cláusula 7ª do convenio asinado entre o Igape e as entidades financeiras o 21 de maio de 1996, prorrogando o prazo de vixencia para a concesión e formalización das operacións de subsidiación presentadas en prazo, ata o 31 de decembro de 1998.
Para o resto de condicións non recollidas nesta addenda, observarase o especificado no convenio subscrito con data do 21 de maio de 1996 e addenda a este con data do 26 de decembro de 1997.
E en proba de conformidade, así o din, asinan e outorgan por exemplar duplicado e para un único efecto en Santiago de Compostela o 30 de xuño de 1998.
ANEXO II
Relación de entidades financeiras que subscriben a addenda ó convenio de apoio financeiro para a renovación da flota galega
Caixas:
Caixa Galicia
Caixa Vigo
Bancos:
Banco Bilbao Vizcaya
7410